Απόφαση της Μεικτής Επιτροπής του ΕΟΧ

αριθ. 56/1999

της 30ής Απριλίου 1999

για την τροποποίηση του παραρτήματος ΧΙΙΙ (Μεταφορές) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΧΙΙΙ της συμφωνίας τροποποιήθηκε από την απόφαση αριθ. 40/1999 της Μεικτής Επιτροπής του ΕΟΧ, της 26ης Μαρτίου 1999(1).

(2) Πρέπει να ενσωματωθεί στη συμφωνία ο κανονισμός (ΕΚ) αριθ. 2121/98 της Επιτροπής, της 2ας Οκτωβρίου 1998, σχετικά με τις λεπτομέρειες εφαρμογής των κανονισμών (ΕΟΚ) αριθ. 684/92 και (ΕΚ) αριθ. 12/98 όσον αφορά τα παραστατικά επιβατικών μεταφορών που πραγματοποιούνται με πούλμαν και λεωφορείο(2).

(3) Ο κανονισμός (ΕΚ) αριθ. 2121/98 της Επιτροπής καταργεί, από τις 31 Δεκεμβρίου 1999, τον κανονισμό (ΕΟΚ) αριθ. 1839/92 της Επιτροπής, της 1ης Ιουλίου 1992, για τις λεπτομέρειες εφαρμογής του κανονισμού (ΕΟΚ) αριθ. 684/92 όσον αφορά τα έγγραφα διεθνών μεταφορών επιβατών(3) που είναι ενσωματωμένος στη συμφωνία και ως εκ τούτου πρέπει να διαγραφεί από τη συμφωνία με ισχύ από την ίδια ημερομηνία,

ΑΠΟΦΑΣΙΖΕΙ:

Άρθρο 1

Στο παράρτημα ΧΙΙΙ της συμφωνίας μετά το σημείο 33β [κανονισμός (ΕΚ) αριθ. 12/98 του Συμβουλίου] παρεμβάλλεται το ακόλουθο σημείο:

"33γ. 398 R 2121: Κανονισμός (ΕΚ) αριθ. 2121/98 της Επιτροπής, της 2ας Οκτωβρίου 1998, σχετικά με τις λεπτομέρειες εφαρμογής των κανονισμών (ΕΟΚ) αριθ. 684/92 και (ΕΚ) αριθ. 12/98 όσον αφορά τα παραστατικά επιβατικών μεταφορών που πραγματοποιούνται με πούλμαν και λεωφορείο (EE L 268 της 3.10.1998, σ. 10).

Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως ακολούθως:

α) τα κράτη ΕΖΕΣ αναγνωρίζουν τα κοινοτικά έγγραφα που εκδίδουν τα κράτη μέλη της ΕΚ σύμφωνα με τον κανονισμό. Για τους σκοπούς της αναγνώρισης αυτής, στις διατάξεις των κοινοτικών εγγράφων που παρατίθενται στα παραρτήματα ΙΙ, ΙΙΙ, IV, V και VI του κανονισμού, η αναφορά 'κράτος(-η) μέλος(-η)' αντικαθίσταται από την αναφορά 'κράτος(-η) μέλος(-η) της ΕΚ, Ισλανδία, Λιχτενσταίν ή Νορβηγία' και, στους τίτλους των εγγράφων που παρατίθενται στα παραρτήματα ΙΙ, ΙΙΙ, IV και V, η αναφορά 'κράτη μέλη' αντικαθίσταται από την αναφορά 'κράτη που είναι είτε κράτη μέλη της ΕΚ είτε κράτη της ΕΖΕΣ'·

β) η Κοινότητα και τα κράτη μέλη της ΕΚ αναγνωρίζουν τα έγγραφα που εκδίδει η Ισλανδία, το Λιχτενστάιν και η Νορβηγία, σύμφωνα με τον κανονισμό και τις προσαρμογές που παρατίθενται ή αναφέρονται στο στοιχείο γ)·

γ) η Ισλανδία, το Λιχτενστάιν και η Νορβηγία εκδίδουν έγγραφα που αντιστοιχούν:

- στο παράρτημα Ι του κανονισμού,

- στα άλλα παραρτήματα του κανονισμού, που εκδίδονται σύμφωνα με το υπόδειγμα του προσαρτήματος 6 του εν λόγω παραρτήματος."

Άρθρο 2

Το προσάρτημα του παραρτήματος της παρούσας απόφασης καθίσταται προσάρτημα 6 του παραρτήματος ΧΙΙΙ της συμφωνίας.

Άρθρο 3

Το κείμενο του σημείου 33 [κανονισμός (ΕΟΚ) αριθ. 1839/92 της Επιτροπής] και το κείμενο του προσαρτήματος 3 του παραρτήματος ΧΙΙΙ της συμφωνίας διαγράφονται, με ισχύ από τις 31 Δεκεμβρίου 1999.

Άρθρο 4

Τα κείμενα του κανονισμού (ΕΚ) αριθ. 2121/98 της Επιτροπής στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 5

Η παρούσα απόφαση αρχίζει να ισχύει την 23η Ιουλίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 6

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Απριλίου 1999.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) EE L 266 της 19.10.2000.

(2) EE L 268 της 3.10.1998, σ. 10.

(3) EE L 187 της 7.7.1992, σ. 5.

ΠΑΡΑΡΤΗΜΑ

της απόφασης αριθ. 56/1999 της Μεικτής Επιτροπής του ΕΟΧ

"

Προσάρτημα 6

ΕΓΓΡΑΦΑ ΠΟΥ ΠΑΡΑΤΙΘΕΝΤΑΙ ΣΤΑ ΠΑΡΑΡΤΗΜΑΤΑ ΤΟΥ ΚΑΝΟΝΙΣΜΟΥ (ΕΚ) αριθ. 2121/98 ΤΗΣ ΕΠΙΤΡΟΠΗΣ, ΟΠΩΣ ΠΡΟΣΑΡΜΟΣΘΗΚΑΝ ΓΙΑ ΤΟΥΣ ΣΚΟΠΟΥΣ ΤΗΣ ΣΥΜΦΩΝΙΑΣ ΕΟΧ

(Βλέπε προσαρμογή γ) στο σημείο 33γ του παραρτήματος ΧΙΙΙ της συμφωνίας)

ΠΑΡΑΡΤΗΜΑ ΙΙ

>PIC FILE= "L_2000284EL.002002.EPS">

>PIC FILE= "L_2000284EL.002101.EPS">

>PIC FILE= "L_2000284EL.002201.EPS">

ΠΑΡΑΡΤΗΜΑ ΙΙΙ

>PIC FILE= "L_2000284EL.002302.EPS">

>PIC FILE= "L_2000284EL.002401.EPS">

>PIC FILE= "L_2000284EL.002501.EPS">

ΠΑΡΑΡΤΗΜΑ ΙV

>PIC FILE= "L_2000284EL.002602.EPS">

>PIC FILE= "L_2000284EL.002701.EPS">

>PIC FILE= "L_2000284EL.002801.EPS">

ΠΑΡΑΡΤΗΜΑ V

>PIC FILE= "L_2000284EL.002902.EPS">

>PIC FILE= "L_2000284EL.003001.EPS">

ΠΑΡΑΡΤΗΜΑ VI

>PIC FILE= "L_2000284EL.003102.EPS">"